**Berényi Noémi: Társadalmi Igazságosság a Szabadság Szempontjából**

| Az óra témája: | Társadalmi Igazságosság a Szabadság Szempontjából |
| --- | --- |
| Az óra célja: | Ennek az órának a célja, hogy a társadalmi igazságosságról való fogalmunkat elkezdjük megalapozni, az emberi szabadság témáját és sokrétegűségét választva központi elemnek.  (Bővebb információ az óra részletes céljairól, a „Célkitűzések” címszó alatt található). |
| Az Emberi Jogok Egyetemes Nyilatkozatának ezen pontjait érinti az óraterv: | Az óra során bevezetendő gyakorlatok direkt és indirekt módon a gondolat szabadságát, és a vélemény-nyilvánítás szabadságát, mint Emberi Jogokat fogják körbejárni, azokra alapozni.  „18. cikk Minden személynek joga van a **gondolat,** a lelkiismeret és a vallás szabadságához, ez a jog magában foglalja a vallás és a meggyőződés megváltoztatásának szabadságát, valamint a vallásnak vagy a meggyőződésnek mind egyénileg, mind együttesen, mind a nyilvánosság előtt, mind a magánéletben oktatás, gyakorlás és szertartások végzése útján való kifejezésre juttatásának jogát.  19. cikk Minden személynek joga van **a vélemény és a kifejezés szabadságához**, amely magában foglalja azt a jogot, hogy véleménye miatt ne szenvedjen zaklatást és hogy határokra való tekintet nélkül kutathasson, átvihessen és terjeszthessen híreket és eszméket bármilyen kifejezési módon.”**[[1]](#footnote-2)** |
| Az óra hossza: | 90 perc |
| Célzott korosztály: | 16+ fiatalok és fiatal felnőttek (30 éves korhatár, ha esti tagozatú felnőtt gimnáziumról van szó) |
| Az óra kidolgozójának neve: | Berényi Noémi |
| Milyen tanórára javasolt az óra: | Történelem, Társadalmi és állampolgári ismeretek, vagy Idegen nyelvek |

Hozzá szeretném tenni ehhez az óratervhez, hogy ezt iskolai tantárgyak tanításán kívül, akár ifjúsági otthonokban, non-formális oktatási célú esemény során is lehet alkalmazni, mint foglalkozást. Úgy képzelem, hogy ezt az óratervet egy 10 napos, szociális igazságosság témakörre épülő, művészeti elemekkel dolgozó ifjúsági képzőtáborban is kipróbálnám nemzetközi résztvevőkkel, maximum 30-as létszámmal, ha lehetőségem adódik rá, 2023 májusában. Ez az óraterv/ foglalkozásterv ily módon lényegében egy foglalkozás sorozatnak lenne a része, ami egy zenei-dráma előadás elméleti és gyakorlati felkészülését alapozná meg. Azért ezt az alábbi sablont használom, mert általában ehhez hasonlóval szoktam órákra felkészülni.

| **Cím/ Téma:** | **Társadalmi Igazságosság a Szabadság Szempontjából** |
| --- | --- |
| **Leírás:** | Ennek az órának a célja, hogy a társadalmi igazságosságról való fogalmunkat megalapozzuk, az emberi szabadság témáját és sokrétegűségét választva központi elemnek. |
| **Időkeret:** | 90 perc |

| **Bevezető** |
| --- |
| Mi az, hogy szabadság? A szabadságnak milyen „összetevői” vannak? Szerinted milyen mértékig kéne, hogy egy személy a szabadságát gyakorolni tudja? Olyan egyszerű dolgoktól fogva, mint az, hogy évi hányszor kell megjelenj az iskolában (bizonyos életkor alatt), olyan komplex élményekig nyúlva, minthogy például milyen vallású/ nemi identitású személlyel házasodik össze valaki, a jogi törvények és szabályok próbálják meghúzni az egyéni szabadság határát, hogy a társadalom bizonyos alapelvek révén közösségben tudjon élni. Ezt ideálisan olyan módon teszik, hogy az együttélés biztonságos és mindenki számára könnyen értelmezhető legyen. Hogy mi a szerepe a törvényeknek, azt egyszerűen talán a következő kérdésről való elmélkedés segítségével lehetne helyesen megválaszolni: - Mi történik egy olyan konfliktusban, ahol egy személy szabadsága gátol egy másik személyt az ő „szabadságának gyakorlásában”?  Tehát, mit jelent az, hogy emberi szabadságunkat gyakorolhatjuk? Akár gondolunk itt:   * a gondolat, * a vélemény, * az önkifejezés, * a vallás, * a biztonság/ menedék, vagy * a sztrájkoláshoz való szabadságra, ezek önmagukban lehet megfoghatatlannak tűnnek, amíg ezek hétköznapi vonatkozásait ki nem bogozzuk.   Ennek az órának a keretein belül lehetősége lesz a diákoknak a történetmesélés drámai eszközét gyakorolni. Egy közös karakterépítés folyamatában el tudják képzelni és reflektálni tudnak azokról a mindennapi tevékenységekről, amik részét képezik az emberi életnek és amik adott szintű személyes, vagy közszabadság nélkül el lennének nyomva, vagy csak megszűrt formában jelenhetnének meg.  Ilyen például a szólásszabadság, az, hogy egy egyszerű személy közzé teheti saját véleményét, látásmódját. A fogalom definíciójához bevezetésként, ha az interneten keresgél valaki, ezt találná:  „Szólásszabadság: Olyan jog, ami az illető egyén anyagi állapotával egyenesen arányos. Amennyiben bérből és fizetésből élő személyről van szó, megszólalása egybe kell, hogy essék a munkaadó véleményével, hiszen elvesztheti állását. A vállalkozó véleménye befolyásolja azt, hogy kap-e megbízást. Amennyiben az illetőnek nincs bevétele, azt mond, amit akar, úgyis cselekvőképtelen.” (1)  Vagy pedig az ENSZ által 1948 decemberében elfogadott Emberi Jogok Egyetemes Nyilatkozata szerintit definícióval értenél egyet inkább: „Minden személynek joga van **a vélemény és a kifejezés szabadságához**, amely magában foglalja azt a jogot, hogy véleménye miatt ne szenvedjen zaklatást és hogy határokra való tekintet nélkül kutathasson, átvihessen és terjeszthessen híreket és eszméket bármilyen kifejezési módon”. (2) A választást és az ehhez kapcsolódó kérdések megvitatását, Rátok hagyjuk.   1. [Szótár a Mához (2. rész) | Orientalista.hu](https://orientalista.hu/szotar-a-mahoz-2-resz/) 2. Az Emberi Jogok Egyetemes Nyilatkozata, forrás: <https://www.ohchr.org/sites/default/files/UDHR/Documents/UDHR_Translations/hng.pdf> |
| **Óraterv** |
| Ez az óra 90 percre van tervezve.   1. (6 perc) - Bevezető az óra témájába, felvázolni a kérdéseket és bemutatni az óra menetét (pl.: mi fog történni)    1. Inspirációként az óra elején használható a „Bevezető” c. fejezet.    2. Az óra menete:   20 perc – személyes példák elemzése  20 perc – regény olvasás  30 perc – mesemondó gyakorlat  14 perc - összefoglaló   1. (20 perc) – Személyes példák gyűjtése, rövid elemzése    1. Egy nagy körbe áll az egész osztály, párokba fordulva 2-3 perc alatt minden diáknak példát kell találnia egy olyan élményre amikor: „*úgy érezted, hogy nem teheted azt, amit szeretnél”.*    2. A körbe visszafordulva az osztály (a tanár útmutatásával) összeszed 4, lehetőleg egymástól eltérő szituációkról szóló példákat. Mindegyik példa esetében azt szeretné az osztály kideríteni, vagy megvitatni, hogy „*miért*” nem tehette a diák azt, amit szeretett volna. (Emlékeztető - a szabály az, hogy csak az beszél, akinél babzsák van). 2. (20 perc) – Rövid regény olvasása és értelmezése    1. Az osztály együtt, hangosan felolvassa a „Brown Morning” (Barna Reggel) című francia eredetű regényt.    2. A tanárnak meg kell róla bizonyosodnia, hogy a diákok megértettek legalább egy kis darabot, a regényben felmerülő hatalmi helyzet fennállásáról. Ha vannak kérdések, akkor azoknak érdemes röviden teret biztosítani.    3. Ennél a feladatnál meg lehet fontolni a házi feladat feladását, például a diákok írásban megpróbálhatják saját maguk szerint értelmezni a regény elemeinek napjainkra vonatkozását. 3. (30 perc) - Mesemondó gyakorlat    1. Az osztály 2-3 csoportban elvonulva kidolgoz 2-3 különböző, kitalált karaktert (név, fiktív, vagy valós állampolgárság, családi státusz, munka, etc.) akiket aztán bemutatnak. A kidolgozás alatt ajánlott a jegyzetelés. A feladat során mindegyik csoportnak bele kell építenie a karakterüket „*a szabadság legideálisabb fokát jelképező, elképzelt szcenárióba/ élethelyzetbe*”.    2. Ezekkel a karakterekkel most kreatív mesemondást lehet közösen gyakorolni. A tanár előtt sok lehetőség áll arra, hogyan vonja be az összes diákot a mesélésbe (például: meseláncot használva, a körben mindig a következő soron lévő tesz hozzá 1-2 mondatot/ szót; esetleg mindig van 2-3 diák a kör közepében, akik a fiktív karaktereket játszák, míg az osztály többi része mesél, stb). 4. (14 perc) – Összefoglalás    1. *Mit tanultál?*    2. *Szerintetek, mi volt a babzsák szerepe?*    3. *Vajon fontos-e az emberi szabadságjogainkról tanulni? Miért/ miért nem?*    4. *Milyen érzés volt a regényt olvasni/ mesét mondani?*    5. *Hogyan tanítanátok erről a témáról másoknak?* |
| **Felkészülés** |
| Az órát tartó tanár feladata:   * Biztosítani a szükséges eszközöket * Betartatni a szabályt: az óra lefolyása alatt, a bevezető után kezdve, csak az beszélhet, akinél babzsák van (mely a „hatalmat” / vagy szólásszabadságot reprezentálja). A résztvevők számától függően lehet 1-3 babzsák egyszerre játékban.(Esetleg meg lehet az óra elején egyezni az osztállyal, hogy mi a következménye a játékszabály megszegésének). |
| **Eszközök** |
| * E-könyv és digitális olvasó eszköz:   + „Brown Morning” (2003), írta Franck Pavloff, a novellát kiadta The O’Brien Press. Megtekinthető digitális, vagy nyomtatott formában. Az alábbi linken elérhető angolul és franciául: <https://issuu.com/obrienpress/docs/brownmorning_book> * 2-3 db babzsák * Íróeszközök és papírok |

| **Célkitűzések** |
| --- |
| 1. A diákok elkezdenek a szabadság társadalmi szerepéről gondolkodni 2. A diákok az életből vett valós példák segítségével próbálják megérteni, hogy mit jelent a saját (belső – személyes döntésen alapuló -, vagy külső – mások által adott/ korlátozott) szabadságunkat élvezni és milyen, mikor az meg van szorítva. A diákok saját maguk között dialógust folytatnak a szabadság sokféle természetéről. Eközben megtapasztalhatják milyen az, ha csak kevés embernek adatik meg „teljes szólásszabadság”, a babzsákok használata révén. 3. A diákok különböző szemszögbe próbálják helyezni saját álláspontjukat, hogy egy biztonságos (óra termi) közegben, irodalom révén megértsék az emberi elnyomás karakterét. Az empátia, mint szociális készség fejlesztése. 4. A diákok erőfeszítést tesznek arra, hogy csapatmunka során kifejezzék milyennek gondolják személyes és/ vagy kollektív utópiájukat, az emberi szabadság terén. 5. A diákok a tanárral együtt, a témához és az óra egészéhez viszonyuló következtetésekre próbálnak jutni. Közben az egymásra való odafigyelést és meghallgatást gyakorolják. |

1. Az Emberi Jogok Egyetemes Nyilatkozata, forrás: <https://www.ohchr.org/sites/default/files/UDHR/Documents/UDHR_Translations/hng.pdf> [↑](#footnote-ref-2)